
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-02652/2013-04
14.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 14.11.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТса седиштем у ЧИКА ЉУБИНОЈ улици бр. 18-20 у БЕОГРАДУ, ПИБ: 100050474, Матични број: 07003269,  испуњава прописане стандарде за акредитацију студијског програма МАС1 - ФИЛОЗОФИЈА у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНОЈ улици бр, 18-20 у БЕОГРАДУ, је дана 23.12.2013.године поднела захтев за акредитацију студијског програма МАС1 - ФИЛОЗОФИЈА у оквиру поља друштвено-хуманистичких наука под бројем 612-00-02652/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТA У БЕОГРАДУ-ФИЛОЗОФСКОГ ФАКУЛТЕТА и предлог одлуке, достављени су Комисији за акредитацију и проверу квалитета.
Студијски програм Мастер академске студије Филозофија припада Образовно-научном пољу друштвено-хуманистичких наука и области Филозофија и у складу је са законом и листом области коју је утврдио Национални савет. Предложено звање мастер филозоф у складу је са Листом звања НСВО. Дужина студија од једне године (2 семестра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 50.

Установа је приложила одлуку о усвајању студијског програма коју је донелo Наставно-научно веће Филозофског факултета дана 27.06.2013.године, и одлуку Сената Универзитета у Београду од 16.октобра 2013.године.
Програм је предвиђен за извођење на српском језику.
Основни квантитативни подаци о програму су:

1. Назив дипломе: Мастер филозоф
2. Да ли је у складу са листом НСВО: ДА
3. Број наставника на студијском програму= 21
      Број наставника са пуним радним временом=  20

            Број наставника са непуним радним временом=  1



Број наставника ангажованих по уговору=  0

4. Број сарадника на студијском програму= 4
Број сарадника са пуним радним временом=  4
Број сарадника са непуним радним временом=  0

Број сарадника ангажованих по уговору=  0

5. Трајање програма =   2 семестaра (1 година)
6. Број ЕСПБ бодова =  60
7. Број студената који се уписује на прву годину= 50
8. Укупан број студената на свим годинама=  50
9. Просечан број часова активне наставе недељно по години= I- (14.44+6.48)/2=10.89, 
	14.44 +  6.48 +  0.00 +  0.00 = 20.91, 30.00

	 0.00 +  0.00 +  0.00 +  0.00 =  0.00, 30.00


10. Просечан број часова предавања недељно по години= I- (14.44+0)/2=7.22, 
11. Проценти предмета по категоријама - АО=-, ТМ=-, НС=-, СA=-.

12. Проценат изборности на програму =  100%
13. Просечно оптерећење наставника на програму= 1,27 (просечно оптерећење у Установи: 5.94)
14. Просечно оптерећење сарадника на програму= 0,95 (просечно оптерећење у Установи: 10.20)
15. Проценат наставе коју држе наставници са пуним радним временом =  94.13
16. Број библиотечких јединица релевантних за студијски програм =  дат je линк библиотеке

Студијски програм Мастер академских студија Филозофија (60 ЕСПБ) формиран је у складу са принципима дефинисаним Законом о високом образовању Републике Србије и Болоњском декларацијом, садржи све законом предвиђене елементе и има предвиђени број ЕСПБ бодова. Подаци о студијском програму налазе се на сајту установе (www.f.bg.ac.rs ). 

Сврха студијског програма Мастер академских студија Филозофија је јасно и недвосмислено формулисана и у складу је са основним задацима и  циљевима установе. Сврха студијског програма је научно, стручно и методско оспособљавање студената за обављање сложенијих стручних послова у области филозофије и додирних хуманистичких и друштвених наука. Сем тога, студијски програм обезбеђује стицање базичних компетенција за бављење научно-истраживачким радом у области филозофије. 
Студијски програм Мастер академске студије Филозофија има јасно дефинисане циљеве. Циљеви студијског програма су:  стицање темељних знања из свих области филозофије; широко упознавање са историјом филозофије; темељно упознавање логике и методологије; оспособљавање за прецизно и лако сналажење у разним сферама знања;  упознавање са свим релеватним теоријама вредности, као што су: етика, естетика, филозофија политике и права, филозофија културе, филозофија религије; оспособљавање за квалитетан приступ свим областима живота које захтевају добро познавање људских вредности и вредносних орјентација; упознавање са савременим тенденцијама у развоју филозофских идеја; oспособљавање за практичну примену стечених знања и развијање креативних способности, академских и професионалних вештина неопходних за професионално деловање и даље усавршавање.  
Савладавањем  студијског програма  студент  стиче  опште  и  предметно-специфичне способности које омогућавају квалитетно обављање стручне и професионалне делатности. Студенти ће по завршетку Мастер академских студија Филозофија стећи широко и темељно знање из свих кључних области филозофије. Широко познавање историје филозофије обезбеђује темељно познавање логике и методологије, пре свега методологије научног рада, омогућава лако и прецизно сналажење у разним сферама знања, док упознавање са свим релевантним теоријама вредности (етика, естетика, филозофија политике и права, филозофија културе, филозофија религије, итд.) треба да омогући квалитетан приступ вредностима и оним областима живота који захтевају добро познавање људских вредности и вредносних оријентација.

Структура курикулума студијског програма Мастер академских студија Филозофија (60 ЕСПБ) обухвата распоред предмета по семестрима, фонд часова и број ЕСПБ. Студијски програм структурисан је тако да током два семестра студент похађа три једносеместрална предмета. Изборни предмети су груписани у четири изборне позиције, односно четири предмета имају статус тзв. главних предмета, у зависности од интересовања студената за различите области (историја филозофије, логика и методологија, етика и естетика). Студијским програмом је предвиђена могућност избора предмета из других студијских програма дипломских академских студија филозофије – мастер са других одељења Филозофског факултета или других факултета, уз претходну сагласност ментора. За израду и одбрану завршног рада предвиђено је 30 ЕСПБ.  
У књизи предмета дат је опис предмета са називом, семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Студијски програм је усклађен са савременим светским токовима и стањем струке у пољу друштвено-хуманистичких и упоредив је са сличним програмима на иностраним високошколским установама, а посебно у оквиру европског образовног простора. Програм је усклађен са четири акредитована програма иностраних (европских) високошколских установа (Кембриџ и Рединг, Беч и Саламанка). Наведене су и доступне web адресе програма са којима је програм усклађен и усаглашен. 

Студијски програм Мастер академских студија Филозофија усаглашен је са другим програмима који се изводе на Универзитету у Београду, Филозофском факултету. 

Универзитет у Београду, Филозофски факултет, уписује 50 студента на студијски програм Мастер академских студија Филозофијa, што је у складу са  просторним и кадровским могућностима Установе. Кандидати који конкуришу за упис на Мастер студије полажу пријемни испит чији садржај и начин утврђује декан, на предлог Одељења за филозофију. Они кандидати који нису завршили одговарајуће основне академске студије полажу диференцијални испит, под условом да су на матичним академским студијама стекли најмање 240 ЕСПБ и остварили минимално просечну оцену 8 (или објавили 5 научних публикација).
Полагањем сваког испита студенти стичу одређени број ЕСПБ бодова, а број ЕСПБ утврђен је за сваки предмет према јединственој методологији. Успешност савладавања одређеног предмета прати се током наставе. Сваки предмет из студијског програма има јасан и јавно објављен начин стицања поена у оквиру предиспитних активности, као и на испиту. Код свих предмета вредновање рада студента одговара стандарду по коме студент може да стекне укупно 100 поена и то 30-70 поена на предиспитним обавезама и 30-70 поена на испиту. 
Универзитет у БЕОГРАДУ, Филозофски факултет, ангажује 226 наставника, од тога 208 у радном односу са пуним радним временом и 18 наставника са непуним радним временом. Електронски формулар садржи и имена 42 сарадника, од чега је 39 сарадника у радном односу са пуним радним временом и 3 сарадника са непуним радним временом (50%). Према Електронском формулару просечно оптерећење наставника у установи је 5,94, а сарадника 10,20 часова активне наставе недељно, што је у складу са прописаним стандардима. Наставници запослени са пуним радним временом у Установи држе 94,82 % наставе. Научне квалификације наставног особља одговарају образовно научном пољу и нивоу њиховог задужења.

На студијском програму МАСТЕР АКАДЕМСКИХ СТУДИЈА ФИЛОЗОФИЈА ангажован је 21 наставник, од тога 20 наставника са пуним радним временом у Установи (100%) и 1 наставник са мање од 100% радног времена, као и 4 сарадника, сви ангажовани са пуним радним временом у Установи. Оптерећење наставника на овом студијском програму је 1.27 часова недељно, а сарадника 0.95 часова недељно. Наставници запослени са пуним радним временом у Установи држе 94.13% наставе.
Факултет располаже сопственом зградом површине 18938,98 m2. С обзиром на то да на све студијске програме који су у поступку акредитације Факултет планира упис 3810 студента, то износи 4.97  m2 по студенту, што одговара стандарду за извођење наставе у једној или две смене. Факултет располаже амфитеатром, учионицама, комјутерском лабораторијом, библиотекама, читаоницама и другим простором потребним за реализацију студијског програма. Факултет поседује и одговарајућу техничку опрему: графоскопе, компјутере, видео-пројекторе, штампаче итд. Све учионице опремљене су компјутерима и LCD пројекторима. Студенти имају на располагању и рачунарске учионице, са могућношћу коришћења интернет мреже. Обезбеђена је сва потребна техничка опрема за савремено извођене наставе. Библиотека располаже богатим фондом библиотечких јединица, који обухвата литературу предвиђену програмима студијских предмета. На факултету је развијена рачунaрска мрежа која омогућава наставницима, сарадницима и студентима коришћење доступних електорнских база података, међународних часописа и друге релевантне литературе. Установа је обезбедила одговарајући радни простор за наставнике и сараднике.
Универзитет у Београду, Филозофски факултет, има Стратегију обезбеђења квалитета која представља дугорочну оријентацију у остваривању свих образовних стручних и других активности. На Факултету је формирана Комисија за праћење квалитета из реда наставника, сарадника, ненаставног особља и студената, чији рад је регулисан одређеним документима. Комисију чини 14 чланова, од којих су 2 члана из реда студената. Постоје механизми за спровођење стратегије обезбеђивања квалитета. Процена квалитета се спроводи континуирано, кроз анкетирање о раду Факултета, квалитету студијског програма и наставног процеса. Резултати анкетирања су полазна основа за планирање и предузимање корективних мера.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ за студијски програм МАС1 - ФИЛОЗОФИЈА у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

УВЕРЕЊЕ
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНОЈ улици бр. 18-20 у БЕОГРАДУ, ПИБ: 100050474, Матични број: 07003269, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма МАС1 - ФИЛОЗОФИЈА у оквиру поља друштвено-хуманистичких наука и то за 50 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-02652/2013-04
Београд, 14.11.2014. године

